RETRIBUCIÓNS DOS ÓRGANOS DIRECTIVOS E Á CLASIFICACIÓN DO PAZO DE CONGRESOS E EXPOSICIÓNS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/07/2019)

O Pleno do Concello, na sesión ordinaria de 15.07.2019, adoptou, por maioría, o seguinte acordo: “Primeiro.— Excepto ao disposto para o posto de Director Xerente, as retribucións fixas dos órganos directivos do Concello de Pontevedra estarán integradas: a) Polas retribucións básicas nos termos expresados polo artigo 143 da Lei 2/2015, de emprego público de Galicia. b) Polas retribucións complementarias, que incluirán o complemento de destino e o específico propio dos funcionarios públicos. c) Polas pagas extraordinarias que serán dúas ao ano, nos meses de xuño e decembro, que estarían formadas polo importe do soldo e trienios que fixe a normativa de orzamentos Xerais do Estado para cada ano para os funcionarios do subgrupo A1 e unha mensualidade do complemento de destino. d) O importe do complemento específico percibirase en 14 pagas, dúas das cales se aboarán nos meses de xuño e decembro. Segundo.— O complemento de destino dos órganos directivos aos que fai referencia o punto primeiro deste acordo o determinará a Xunta de Goberno Local, que non poderá ser inferior a 28 nin superior a 30 que lle corresponde aos funcionarios de carreira. Terceiro.— O complemento específico dos órganos directivos aos que fai referencia o punto primeiro deste acordo o determinará a Xunta de Goberno Local non podendo ser de contía inferior a 24761,94 nin superior aos postos reservados á funcionarios de administración local con habilitación de carácter nacional que maior complemento específico perciben. Cuarto.— Determinar e fixar que as retribucións dos órganos directivos do Concello de Pontevedra aos que fai referencia o punto primeiro deste acordo deberán variar no que se refire as retribucións básicas, pagas extraordinarias e complemento de destino, conforme as contías que se indique en cada momento pola normativa retributiva dos funcionarios públicos. En canto a variación do complemento específico, excepto que a Xunta de Goberno Local acorde o contrario, variaran na mesma porcentaxe e segundo os mesmos criterios que o resto do persoal do Concello debendo aplicarse coa mesma data en que produzan efectos as variacións das do resto do persoal municipal. Quinto.— Clasificar, de conformidade coa disposición adicional duodécima da Lei 7/1985, reguladora de bases de réxime local, ao organismo autónomo Pazo de Congresos e Exposicións, no grupo 3, coas consecuencias que se especifican a continuación: Así mesmo, as retribucións do posto de Director Xerente na súa parte fixa estará integrada por: e) Polas retribucións básicas nos termos expresados polo artigo 143 da Lei 2/2015, de emprego público de Galicia, é dicir, polo soldo do subgrupo A1 de funcionario de carreira. No caso de que o persoal directivo teña a condición de persoal funcionario de carreira ou persoal laboral fixo percibirán así mesmo trienios nos termos fixados para os funcionarios públicos. f) Polas retribucións complementarias, que está constituída polo complemento do posto, que non pode se inferior a suma do complemento de destino de nivel 28 dos funcionarios públicos e do complemento específico anual que ascende a 24.761,94 euros nin superior a suma do complemento de destino de nivel 30 dos funcionarios públicos e do complemento específico asignado aos postos reservados á funcionarios de administración local con habilitación de carácter nacional que maior complemento específico perciban. A determinación do complemento do posto será determinado pola Xunta de Goberno Local. g) Polas pagas extraordinarias que serán dúas ao ano, nos meses de xuño e decembro, que estarían formadas polo importe do soldo que fixe a Lei de orzamentos Xerais do Estado para cada ano para os funcionarios do subgrupo A1. h) O importe do complemento do posto percibirase en 14 pagas, dúas das cales se aboarán nos meses de xuño e decembro. Por outro lado, as retribucións do Director Xerente deberán variar no que se refire as retribucións básicas, pagas extraordinarias conforme as contías que se indique en cada momento pola normativa retributiva dos funcionarios públicos. En canto a variación do complemento do posto, excepto que a Xunta de Goberno Local acorde o contrario, variaran na mesma porcentaxe e segundo os mesmos criterios que o resto do persoal do Concello debendo aplicarse coa mesma data en que produzan efectos as variacións das do resto do persoal municipal. Sexto.— Os órganos directivos terán dereito a percibir indemnización por razón de servizo nos mesmos termos que se prevé para funcionarios do grupo A1 correspondentes ao grupo 1 previsto no Real decreto 462/2002, sobre indemnizacións por razón do servizo, excepto o cobro por indemnizacións por asistencias, a que se refire a letra a) do apartado 1 do artigo 27 do Real decreto 462/2002, sobre indemnizacións por razón do servizo, por concorrencia ás reunións dos órganos de goberno ou administración de organismos públicos. Sétimo.— Determinar que o réxime retributivo aplicable e, polo tanto, as normas aplicables aos funcionarios con habilitación de carácter nacional que están en situación de servizo activo no Concello de Pontevedra, será o establecido con carácter xeral para os funcionarios públicos coas especialidades que poidan corresponder a estes funcionarios, figurando os postos destes funcionarios na relación de postos de traballo do persoal do Concello. Oitavo.— Este acordo plenario é de aplicación a todos os que teñan a condición de órganos directivos do Concello de Pontevedra. Noveno.— Que se proceda a realizar os trámites necesarios para modificar os estatutos do Pazo de Congresos e Exposicións e que se adapte o contrato de alta dirección da Directora xerente deste organismo autónomo ao disposto neste acordo así como o que determine a Xunta de Goberno Local e a normativa que resulte de aplicación. Décimo.— Que se proceda a publicación deste acordo no BOP.” O que se fai público, coa reserva á que se refire o artigo 92.2 do Regulamento Orgánico do Pleno e das súas Comisións (BOP 248, de 28 de decembro de 2005), para o xeral coñecemento e oportunos efectos.